Materiál na rokovanie Obecného zastupiteľstva vo Veľkom Lapáši

*Návrh plánu kontrolnej činnosti hlavného kontrolóra*

*Obce Veľký Lapáš na I. polrok 2018*

Materiál obsahuje:

1*. Dôvodovú správu*

*2. Návrh na uznesenie*

*3. Návrh plánu kontrolnej činnosti hlavného kontrolóra Obce Veľký Lapáš na I. polrok 2018*

Vypracovala:

*Ing. Magdaléna Dojčanová,*

*hlavný kontrolór obce*

Dôvodová správa

k  návrhu plánu kontrolnej činnosti na 1. polrok 2018

*V zmysle § 18 f ods. 1 písm. b) zákona č. 369/1990 Z.z. O obecnom zriadení v znení neskorších*

*predpisov a o zmene a doplnení niektorých zákonov hlavný kontrolór obce predkladá*

*Obecnému zastupiteľstvu vo Veľkom Lapáši Návrh plánu kontrolnej činnosti hlavného kontrolóra na I. polrok 2018, ktorý bol zverejnený spôsobom obvyklým v obci 15 dní pred prerokovaním v obecnom zastupiteľstve.*

*Súčasťou predloženého materiálu je aj návrh na uznesenie poveriť hlavného kontrolóra na výkon kontrolnej činnosti v rozsahu predloženého návrhu plánu kontrolnej činnosti v súlade s novým zákonom č. 357/2015 Z. z. o finančnej kontrole a vnútornom audite a o zmene a doplnení niektorých zákonov.*

**Obecného zastupiteľstva vo Veľkom Lapáši**

**NÁVRH NA UZNESENIE**

UZNESENIE č ......../2018

**Obecné zastupiteľstvo vo Veľkom Lapáši**

**I. schvaľuje:**

1.Návrh plánu kontrolnej činnosti hlavného kontrolóra Obce Veľký Lapáš na I. polrok 2018

**II. poveruje:**

1. Hlavného kontrolóra Obce Veľký Lapáš na výkon kontroly v súlade so schváleným plánom kontrolnej činnosti.

Ing. Magdaléna Dojčanová,

hlavný kontrolór obce

Obecné zastupiteľstvo Obce Veľký Lapáš

*N á v r h plánu kontrolnej činnosti na I. polrok 2018*

V zmysle zákona 369/1990 Z. z. O obecnom zriadení v znení neskorších predpisov, § 18f, odst.l , písm. b, predkladám Obecnému zastupiteľstvu Veľký Lapáš návrh plánu kontrolnej činnosti na obdobie 01.01.2018 - 30.6.2018.

Pri výkone kontrolnej činnosti budem postupovať v súlade s novým zákonom č. 357/2015 o finančnej kontrole a vnútornom audite a o zmene a doplnení niektorých zákonov.

Kontrolná činnosť bude zameraná na:

**A. Kontrolnú činnosť:**

* Dokončenie komplexnej kontroly v základnej škole ( dotácie, rozpočet) do 30.06.2018. Miesto výkonu kontroly je Obecný úrad a  Základná škola Veľký Lapáš.
* Kontrola pokladničných dokladov a ostatných účtovných dokladov, ich úplnosť, správnosť a vedenie ich evidencie. Miesto výkonu kontroly – Obecný úrad Veľký Lapáš.
* ***Vypracovanie Odborného stanoviska hlavného kontrolóra k Záverečnému účtu obce 2017***,
* Vypracovanie plánu práce kontrolnej činnosti na II. polrok 2018,
* Po vykonaní následnej kontroly, spracovanie správy o výsledku kontroly.
* Riešenie podaných podnetov v obci podľa prijatých Zásad podávania, preverovania a evidovania podnetov, v zmysle zákona č. 307/2014 Z. z. o niektorých opatreniach súvisiacich s oznamovaním protispoločenskej činnosti.
* Možné kontroly vykonané na základe uznesenia Obecného zastupiteľstva vo Veľkom Lapáši.
* ***Vypracovanie celoročnej správy o kontrolnej činnosti za rok 2017.***

**B. Príprava a tvorba koncepčných a metodických materiálov**

* Vypracovanie, respektíve spolupráca pri vydávaní všeobecne záväzných nariadení, a vnútorných smerníc obce.

**C. Ostatné úlohy**

* 1. Zúčastňovať sa na odborných seminároch a školeniach týkajúce sa oblasti kontroly a ekonomiky na RVC Nitra.
* 2. Na požiadanie poskytnúť metodickú pomoc pracovníkom OcÚ a jednotlivým komisiám pri OZ.

Vo Veľkom Lapáši , 23.11.2017

*Vypracovala*: Ing. Magdaléna Dojčanová

*Vyvesené na úradnej tabuli*: od 24.11. 2017 do 13.12.2017